PATVIRTINTA

Ragainės progimnazijos direktoriaus

2024-12-12 įsakymu Nr. V-188(1.3.)

**ŠIAULIŲ RAGAINĖS PROGIMNAZIJA**

**LIETUVIŲ KALBOS PASIEKIMŲ GERINIMO STRATEGIJA**

**UGDYMO TURINIO TOBULINIMAS**

1. Rugsėjo mėnesio pradžioje praeitų mokslo metų medžiagos kartojimui skiriamos dvi-trys savaitės atsižvelgiant į ugdymo turinį.
2. Baigiant kiekvieną temą, prieš atsiskaitomąjį darbą, kartojimui skiriama 1-2 pamokos.
3. Po atsiskaitomojo darbo skiriama dalis pamokos ar pamoka analizei ir klaidų taisymui. Pageidaujant mokiniams ar siūlant mokytojui, klaidos aptariamos konsultacijos metu.

**MOKOMOSIOS MEDŽIAGOS, SKAITMENINIŲ APLINKŲ IR ĮRANKIŲ PASIRINKIMAS**

1. Birželio mėnesį mokytojai, atsižvelgdami į lietuvių kalbos bendrąją programą, pasirenka vadovėlius kitiems mokslo metams, esant poreikiui ar galimybėms renkasi naujus.
2. 5–8 klasėse pamokose ir darbui namuose naudojamos skaitmeninės aplinkos: Eduka klasė bei skaitmeniniai įrankiai; kahoot.com; LearningApps.org; Book Creator, youtobe.

**PRADINIŲ KLASIŲ IR 5-8 KLASIŲ LIETUVIŲ KALBOS MOKYTOJŲ BENDRADARBIAVIMAS**

1. Rugsėjo mėnesį 5 klasių lietuvių kalbos mokytojai aptaria penktokų gebėjimus ir galimybes su pradinių klasių mokytojais, dirbusiais su tų klasių mokiniais, bei esant reikalui toliau bendradarbiauja.

**MOKYMO (SI) PROCESŲ TOBULINIMAS, VERTINIMAS**

1. Visiems mokiniams, už nedidelės apimties darbus gavusiems prastus įvertinimus (ypač, kai mokomasi naujų temų), sudaroma galimybė darbą perrašyti.
2. Siūloma darbą perrašyti iš didelės apimties atsiskaitomojo darbo gavus nepatenkinamą arba mokinio netenkinantį įvertinimą ( 2 kartus per pusmetį).
3. Rašomas kaupiamasis balas iš 3 namų darbų Edukoje, iš 3 nedidelės apimties darbų – kūrybinių darbų, žodžių diktantų, savarankiškai rašytų nedidelių darbų.
4. Skiriami įvairūs kūrybiniai bei nedidelės apimties projektiniai darbai.
5. Rašant atsiskaitomuosius darbus, esant būtinybei, tam tikrą minimalų pamokos laiką leidžiama pasinaudoti užrašais ir kita medžiaga.
6. Į konsultacijas kviečiami konkretūs mokiniai įvardijant tuos, kuriems būtina pagalba.
7. Mokiniui nelankant konsultacijų, bendraujama su tėvais, prašoma pagalbos.

**SIŪLOMOS SKAITYMO GERINIMO STRATEGIJOS**

1. Siekiama, kad mokinys būtų aktyvus, nuolat keliantis klausimus, planuojantis skaitymo veiklą, gebantis nustatyti iškylančias problemas ir rasti sprendimo būdus – mokomasi lanksčiai pritaikyti reikalingas strategijas, kad suprastų tekstą.
2. Pamokų metu atkreipiamas dėmesys į mokinių skaitomo teksto suvokimo lygmenį.
3. Perskaičius tekstą siūloma mokiniams vadovautis tokiais pagrindiniais klausimais: Kas? Su kuo? Kur? Kada? Kaip vyko? Kodėl?
4. Skatinamas savarankiškas knygų skaitymas. Pateikiamas rekomenduojamų ir privalomų skaityti knygų sąrašus, leidžiama skaityti ir savo pasirinktas knygas.
5. Siekiant, kad mokiniai skaitytų, skatinamas papildomas skaitymas – už 3 perskaitytas knygas rašomas įvertinimas į dienyną.
6. Ieškoma kuo įvairesnių būdų skaitytų knygų pristatymui. Per mokslo metus organizuojamos bent 5 knygų pristatymų pamokas. Pristatymai vertinami.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_